**ZMLUVA O DIELO č.**

**uzatvorená podľa §§536 – 565 Obchodného zákonníka**

**Článok I.**

**Zmluvné strany**

* 1. **Objednávateľ**

názov: Klub slovenských turistov, o. z.

štatutárny orgán: Ing. Peter Dragúň, predseda

sídlo: Záborského 33, 831 03 Bratislava 3

bankové spojenie: Slovenská sporiteľňa, a. s.

číslo účtu – IBAN: SK43 0900 0000 0051 4880 0939

IČO: 00688312

DIČ: 2020898935

IČ DPH: SK2020898935

ďalej len „objednávateľ“

* 1. **Zhotoviteľ**

obchodné meno:

registrovaný v:

miesto podnikania:

bankové spojenie:

číslo účtu – IBAN:

IČO:

DIČ:

IČ DPH:

ďalej len „zhotoviteľ“

**Článok II.**

**Predmet zmluvy**

2.1 Názov predmetu zmluvy: „Vybudovanie zaistenej cesty (via ferrata) – Priečne sedlo vo Vysokých Tatrách“ – s použitím istiacich lán, kramlí, priebežných a koncových kotiev, spojovacieho a kotviaceho materiálu, chemických kotiev a  3 ks informačných tabúľ.

2.2 Práce budú vykonané v rozsahu podľa priloženej cenovej ponuky, ktorá tvorí prílohu tejto zmluvy a podľa podmienok stanovených v technickej špecifikácii.

2.3 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť. Objednávateľ sa zaväzuje dielo zhotovené v súlade so zmluvou prevziať a zaplatiť zaň dohodnutú cenu.

**Článok III.**

**Čas plnenia predmetu zmluvy**

3.1 Začatie prác:

 Ukončenie prác: 31.07.2021

3.2 V prípade prác naviac, požadovaných objednávateľom nad rámec tejto zmluvy, alebo prác (resp. zmien), ktoré budú mať vplyv na cenu a na dobu realizácie, bude táto skutočnosť riešená písomným dodatkom k tejto zmluve.

3.3 Ak zhotoviteľ ukončí dielo pred dohodnutým termínom, objednávateľ sa zaväzuje prevziať dielo aj v skoršom termíne.

3.4 O odovzdaní a prebratí diela zmluvné strany spíšu preberací protokol. Pri preberaní diela bude prítomný zástupca objednávateľa a zástupca zhotoviteľa. Po kontrole kvality diela zástupcovia obidvoch strán svojim podpisom na preberacom protokole potvrdia prevzatie diela v požadovanej kvalite. Akékoľvek odchýlky od požadovanej kvality (vady alebo nedorobky) budú vyznačené v preberacom protokole.

3.5 Zmluvné strany sa dohodli, že dielo (práca) podľa tejto zmluvy sa považuje za splnené, ak sú práce riadne ukončené v celom rozsahu podľa predmetu tejto zmluvy a jej prípadných dodatkov, práce boli vykonané v súlade s právnymi predpismi, technickými normami a podmienkami orgánov štátnej ochrany prírody (uvedenými vo výzve na predloženie cenovej ponuky) a boli odovzdané objednávateľovi.

3.6 Dielo sa považuje za riadne ukončené a odovzdané podpísaním protokolu o odovzdaní a prebratí diela obidvomi zmluvnými stranami a odovzdaní revíznej správy.

3.7 Nebezpečenstvo škody na diele a na veciach a materiáloch potrebných na jeho zhotovenie znáša zhotoviteľ do protokolárneho prevzatia diela objednávateľom.

**Článok IV.**

**Cena diela**

4.1 Cena diela je stanovená dohodou medzi zmluvnými stranami a v zmysle §6 zákona č. 18/1996 Z.z. o cenách, v znení neskorších predpisov a cenovej ponuky, predloženej zhotoviteľom, ktorá je prílohou tejto zmluvy:

cena bez DPH

DPH

cena celkom s DPH

slovom: ................

4.2 V cene diela sú zahrnuté aj náklady na leteckú dopravu materiálu súvisiacu s predmetom diela a taktiež vynášky a znášky materiálu a odpadu prostredníctvom nosičov, ktorú si zabezpečuje zhotoviteľ.

4.3 V cene diela je zahrnutý odvoz a skládkovanie odpadu.

**Článok V.**

**Platobné podmienky**

5.1 Cena za realizované dielo bude objednávateľom uhradená na základe faktúr vystavených zhotoviteľom. Faktúra bude vystavená do sedem dní po podpísaní protokolu o odovzdaní a prebratí fakturovaných prác.

5.2 Faktúra je splatná do 14 dní odo dňa jej doručenia objednávateľovi.

5.3 Zhotoviteľ k faktúre priloží súpisy vykonaných prác s uvedeným množstvom merných jednotiek a ich ocenenia, overené a potvrdené zástupcom objednávateľa a ďalšie potrebné doklady preukazujúce oprávnenosť fakturácie.

5.4 Práce naviac uhradí objednávateľ iba na základe písomnej dohody o ich vykonaní a uzatvoreného dodatku k tejto zmluve, podpísaného oboma zmluvnými stranami.

5.5 Faktúra musí obsahovať náležitosti podľa platných predpisov a identifikáciu projektu, z ktorého je toto dielo spolufinancované: „**PLSK.01.01.00-00-0116/17** - ***Hory bez hraníc*** *-* ***integrácia siete turistických chodníkov do cezhraničného turistického produktu****“* Objednávateľ je oprávnený pred uplynutím lehoty splatnosti vrátiť zhotoviteľovi bez zaplatenia faktúru, ktorá neobsahuje niektorú náležitosť, alebo má iné chyby v obsahu.

5.6 Zhotoviteľ je povinný faktúru opraviť alebo vyhotoviť novú. Oprávneným vrátením faktúry prestáva plynúť pôvodná lehota splatnosti.

**Článok VI.**

**Zodpovednosť za vady a záruky**

6.1 Zhotoviteľ zodpovedá za to, že predmet zmluvy je vykonaný podľa tejto zmluvy a že počas záručnej doby bude mať vlastnosti umožňujúce bezproblémové užívanie predmetu zmluvy.

6.2 Záručná doba na vykonané dielo je 60 mesiacov. Záručná doba začína plynúť odo dňa prevzatia diela objednávateľom.

6.3 Zhotoviteľ zodpovedá za vady, ktoré má dielo v čase jeho odovzdania. Zhotoviteľ zodpovedá za vady diela vzniknuté po odovzdaní diela len vtedy, ak boli spôsobené porušením jeho povinností alebo sú to vady materiálu.

6.4 Záruka sa nevzťahuje na škody spôsobené živelnou udalosťou alebo prírodnou katastrofou.

6.5 V prípade vady (poruchy) počas plynutia záručnej doby na predmete zmluvy má objednávateľ právo žiadať a zhotoviteľ povinnosť bezplatne vadu (poruchu) odstrániť.

6.6 Objednávateľ sa zaväzuje, že prípadnú reklamáciu vady diela uplatní bez zbytočného odkladu po jej zistení telefonicky, e-mailom a následne písomnou formou na adresu miesta podnikania zhotoviteľa.

6.7 Zhotoviteľ sa zaväzuje začať s odstraňovaním vady (poruchy) diela do 48 hod. od uplatnenia oprávnenej reklamácie objednávateľa a vadu (poruchu) odstrániť na vlastné náklady v čo možno najkratšom technicky možnom termíne, najneskôr do 10 dní.

6.8 Záručná doba na predmete zmluvy sa predlžuje o súčet dôb, po ktoré nebolo možné dielo riadne a bezchybne užívať z dôvodu riadne ohlásenej a neodstránenej vady (poruchy).

6.9 O odstránení včas nahlásených vád (porúch) predmetu zmluvy v čase plynutia záruky, musí byť spísaný zápis potvrdený obidvomi zmluvnými stranami.

**Článok VII.**

**Zmluvné pokuty**

7.1 V prípade, že zhotoviteľ neodovzdá ukončené dielo v termíne stanovenom v bode 3.1 tejto zmluvy, je povinný zaplatiť objednávateľovi zmluvnú pokutu vo výške 0,5% z ceny diela za každý deň omeškania, až do ukončenia diela podľa zmluvných podmienok.

7.2 Ak zhotoviteľ neodstráni vady a nedorobky, ako aj vady (poruchy) nahlásené objednávateľom v dobe plynutia záručnej doby diela v dohodnutom termíne, zaplatí objednávateľovi zmluvnú pokutu 0,5% z ceny diela za každý deň omeškania, až do odstránenia vady (poruchy).

7.3 V prípade, že objednávateľ bude v omeškaní s úhradou faktúry, podľa bodu 5.2 tejto zmluvy, je povinný zaplatiť zhotoviteľovi zmluvnú pokutu vo výške 0,5% z dlžnej čiastky za každý deň omeškania.

7.4 Dohodnuté zmluvné pokuty a úroky povinná strana uhradí strane oprávnenej do 30 dní odo dňa ich uplatnenia.

**Článok VIII.**

**Riešenie sporov**

8.1 Zmluvné strany vyhlasujú, že prípadné spory budú prednostne riešiť rokovaním so snahou o vzájomnú dohodu.

8.2 V prípade, že nedôjde k dohode, má každá zmluvná strana možnosť obrátiť sa so svojimi nárokmi na príslušný súd.

**Článok IX.**

**Osobitné ustanovenia**

9.1 Zhotoviteľ prehlasuje, že má oprávnenie vykonávať práce, uvedené a vymedzené v predmete tejto zmluvy v článku II.

Zhotoviteľ sa zaväzuje, že predmet zmluvy vykoná len prostredníctvom odborne spôsobilých osôb.

9.2 Zhotoviteľ sa zaväzuje v priebehu celej doby plnenia tejto zmluvy dodržiavať platné predpisy o požiarnej ochrane, o bezpečnosti a ochrane zdravia pri práci, o ochrane životného prostredia a všetky ostatné platné predpisy vzťahujúce sa na realizáciu diela. V prípade porušenia týchto predpisov a následného vzniku škody, zhotoviteľ odstráni resp. uhradí vzniknuté škody v plnom rozsahu na vlastné náklady.

9.3 Zhotoviteľ je povinný dodržiavať ustanovenia zákona č. 124/2006 Z. z. o bezpečnosti a ochrane zdravia pri práci v znení neskorších predpisov.

9.4 Zhotoviteľ má zakázané vykonávať práce, na ktoré nemá on alebo osoby s pomocou ktorých realizuje dielo, oprávnenie, osvedčenie alebo zaškolenie.

9.5 Zhotoviteľ zodpovedá za zabezpečenie BOZP, PO svojich zamestnancov, ako aj ďalších osôb, ktoré sa zdržujú na stavenisku.

9.6 Zhotoviteľ zodpovedá za pracovné úrazy a vzniknuté škody spôsobené jeho pracovníkmi, ako aj ďalšími osobami, ktoré sa na pracovisku zdržujú za účelom realizácie diela.

9.7 Zhotoviteľ berie na vedomie, že je povinný poskytnúť potrebnú súčinnosť tretím stranám, ako sú kontrolné a auditné orgány, v prípade realizácie kontrol vzťahujúcich sa na dodané dielo.

**Článok X.**

**Záverečné ustanovenia**

10.1 Zmeny a doplnky tejto zmluvy je možné vykonávať iba formou písomných dodatkov, podpísaných a datovaných oprávnenými zástupcami oboch zmluvných strán.

10.2 Zmluvné vzťahy neupravené touto zmluvou sa v plnom rozsahu riadia ustanoveniami Obchodného zákonníka a ostatnými platnými právnymi predpismi Slovenskej republiky.

10.3 Účastníci si túto zmluvu prečítali, jej obsahu porozumeli a na znak súhlasu ju podpísali.

10.4 Zmluvné strany vyhlasujú, že sú spôsobilé k právnym úkonom a ich zmluvná voľnosť nie je ničím obmedzená.

10.5 Táto zmluva je vyhotovená v troch rovnopisoch, jeden pre zhotoviteľa a dva pre objednávateľa.

10.6 Táto zmluva nadobúda platnosť a účinnosť dňom podpisu oboma zmluvnými stranami.

V Bratislave, dňa................................

Objednávateľ: Zhotoviteľ:

----------------------------------------------- ------------------------------------------

 Ing. Peter Dragúň

predseda Klubu slovenských turistov